KLIN ČORBA
BRANISLAV BRANA CVETKOVIĆ

(prilagođen tekst)

Ogladneo putnik naiđe na selo,
Pa u prvu kuću svratio za jelo.
A tu, kraj odžaka, sedi neka baka
I dočeka hladno putnika pešaka:

"Nemam, sinko, ništa" — tako baka veli,
"Eto, ni mi danas ništa nismo jeli."
A putnik razume da se bake puće,
Pa kaže: "Imaš li lonac i vode vruće?

Da napravim malo barem klin čorbe."
Pa gvozdeni ekser izvadi iz torbe.
Kad to baka čula, misli da je gluva,
Od čuda se krsti: "Da nas Bog sačuva!

A da umreh juče ne bih ni to znala!"
Pa mu lonac dala i kraj vatre stala.
A putnik u lonac vruće vode nali,
Sve ozbiljno radi, nema da se šali. —

I na vatru stavi, pa u vatru džara,
Zatim vodu meša, a gleda ga stara,
Da propusti nešto ne bi baka htela,
Jer koristi biće od takvoga jela.

A ozbiljni putnik čorbu dalje pravi,
U ključalu vodu gvozden ekser stavi.
Okreće se baki, lepo je moli:
"Daj mi, ako imaš, malo sitne soli."

Ona so mu daje, grumen malo veći.
On osoli vodu, pa će baki reći:
"E, da mi je brašna makar jedna šaka!"
Trči baka s brašnom, k'o pero je laka.

Putnik brašno meće, pa odmah dodaje:
"Sad bi dobro bilo jedno sveže jaje!"
Ona i to nađe, poslušna k'o dete,
A putnik i jaje sa brašnom zamete.

Pa će onda reći: "Znaš, više zbog slasti,
Trebalo bi ovde i kašika masti..."
I mast baba dade — ma leti, a ne ide!
On zamasti "čorbu", pa je s vatre skide.

Tad izbaci ekser, a pojede čorbu,
Pa obrisa usne, uzme svoju torbu:
"E, baš ti hvala! Al' nemoj pos'o da mi kvariš,
Jer sad umeš i ti klin čorbu da variš!..."

KLIN ČORBA
BRANISLAV BRANA CVETKOVIĆ

(prilagođen tekst)

Ogladneo putnik naiđe na selo,
Pa u prvu kuću svratio za jelo.
A tu, kraj odžaka, sedi neka baka
I dočeka hladno putnika pešaka:

"Nemam, sinko, ništa" — tako baka veli,
"Eto, ni mi danas ništa nismo jeli."
A putnik razume da se bake puće,
Pa kaže: "Imaš li lonac i vode vruće?

Da napravim malo barem klin čorbe."
Pa gvozdeni ekser izvadi iz torbe.
Kad to baka čula, misli da je gluva,
Od čuda se krsti: "Da nas Bog sačuva!

A da umreh juče ne bih ni to znala!"
Pa mu lonac dala i kraj vatre stala.
A putnik u lonac vruće vode nali,
Sve ozbiljno radi, nema da se šali. —

I na vatru stavi, pa u vatru džara,
Zatim vodu meša, a gleda ga stara,
Da propusti nešto ne bi baka htela,
Jer koristi biće od takvoga jela.

A ozbiljni putnik čorbu dalje pravi,
U ključalu vodu gvozden ekser stavi.
Okreće se baki, lepo je moli:
"Daj mi, ako imaš, malo sitne soli."

Ona so mu daje, grumen malo veći.
On osoli vodu, pa će baki reći:
"E, da mi je brašna makar jedna šaka!"
Trči baka s brašnom, k'o pero je laka.

Putnik brašno meće, pa odmah dodaje:
"Sad bi dobro bilo jedno sveže jaje!"
Ona i to nađe, poslušna k'o dete,
A putnik i jaje sa brašnom zamete.

Pa će onda reći: "Znaš, više zbog slasti,
Trebalo bi ovde i kašika masti..."
I mast baba dade — ma leti, a ne ide!
On zamasti "čorbu", pa je s vatre skide.

Tad izbaci ekser, a pojede čorbu,
Pa obrisa usne, uzme svoju torbu:
"E, baš ti hvala! Al' nemoj pos'o da mi kvariš,
Jer sad umeš i ti klin čorbu da variš!..."